ઇન્ટરનેશનલ ડેસ્ક: તાજેતરમાં જ પાકિસ્તાનમાં થયેલ સામાન્ય ચૂંટણીમાં ત્યાંની તમામ રાજનૈતિક પાર્ટીઓએ ભારતના પીએમ નરેન્દ્ર મોદીને કોસ્યા, પણ આ વખતે તેમની જ ફોર્મ્યુલાનો ભરપૂર લાભ પણ ઉઠાવ્યો. પાકિસ્તાને વર્ષ 2016માં દુનિયાભરની તેલ કંપનીઓ પાસે ભાવતાલ કરીને નેચરલ ગેસ ખરીદવાની ડીલ કરી હતી. આ ડીલ અંતર્ગત પાકિસ્તાન વર્તમાન રેટના અપેક્ષિત સસ્તા દર પર આગળના 10 વર્ષ સુધી નેચરલ ગેસની ખરીદી કરશે. આ સોદામાં પાકિસ્તાનને 4300 કરોડ રૂપિયાનો લાભ થયો છે. રસપ્રદ વાત એ છે કે આ ફોર્મ્યુલા પહેલા ભારતની મોદી સરકાર પણ અપનાવી ચુકી છે. પાકિસ્તાનની સરકારી તેલ કંપની પાકિસ્તાન સ્ટેટ ઓઈલ (પીએસઓ)ના વાર્ષિક રિપોર્ટમાં કહેવાયું છે કે નેચરલ ગેસ ખરીદવાના સોદામાં પાકિસ્તાનને 4300 કરોડ રૂપિયાનો ફાયદો થયો છે.